CELEX: 62020CN0245
Language: el
Date: 2020-05-29 00:00:00
Title: Υπόθεση C-245/20: Αίτηση προδικαστικής αποφάσεως την οποία υπέβαλε το rechtbank Midden-Nederland (Κάτω Χώρες) στις 29 Μαΐου 2020 — X, Z κατά Autoriteit Persoonsgegevens

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/27
            
         
      Αίτηση προδικαστικής αποφάσεως την οποία υπέβαλε το rechtbank Midden-Nederland (Κάτω Χώρες) στις 29 Μαΐου 2020 — X, Z κατά Autoriteit Persoonsgegevens
      (Υπόθεση C-245/20)
      (2020/C 297/36)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Midden-Nederland
      
         Διάδικοι στην υπόθεση της κύριας δίκης
      
      
         Προσφεύγοντες: X, Z
      
         Καθής: Autoriteit Persoonsgegevens
      
         Προδικαστικό ερώτημα
      
      
                  1.
               
               
                  Έχει το άρθρο 55, παράγραφος 3, του ΓΚΠΔ (1) την έννοια ότι με τη φράση «πράξεις επεξεργασίας οι οποίες διενεργούνται από δικαστήρια στο πλαίσιο της δικαιοδοτικής τους αρμοδιότητας» μπορεί να νοείται η παροχή προσβάσεως σε διαδικαστικά έγγραφα που περιέχουν δεδομένα προσωπικού χαρακτήρα από δικαστική αρχή, όταν η πρόσβαση αυτή τελείται μέσω της χορηγήσεως αντιγράφων των εν λόγω διαδικαστικών εγγράφων σε δημοσιογράφο, όπως αναλυτικά παρατίθεται στην απόφαση περί παραπομπής;
                  
                              1α.
                           
                           
                              Έχει σημασία για την απάντηση στο εν λόγω ερώτημα αν ο έλεγχος που διενεργείται από την εθνική εποπτική αρχή και αφορά τέτοιου είδους επεξεργασία δεδομένων θίγει την ανεξάρτητη δικαστική κρίση σε σχέση με επιμέρους υποθέσεις;
                           
                        
                              1β.
                           
                           
                              Έχει σημασία για την απάντηση στο εν λόγω ερώτημα το γεγονός ότι, κατά τη δικαστική αρχή, η φύση και ο σκοπός της επεξεργασίας των δεδομένων συνίσταται στην πληροφόρηση των δημοσιογράφων, η οποία τους επιτρέπει να ενημερώνουν καλύτερα το κοινό σχετικά με δημόσια συνεδρίαση που διεξάγεται στο πλαίσιο ένδικης διαδικασίας, πράγμα που συμβάλλει στην εφαρμογή της αρχής της δημοσιότητας και της διαφάνειας των ένδικων διαδικασιών;
                           
                        
                              1γ.
                           
                           
                              Έχει σημασία για την απάντηση στο εν λόγω ερώτημα αν η επεξεργασία των δεδομένων στηρίζεται σε ρητή εθνική νομική βάση;
                           
                        
            
         (1)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2006, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1).